**OBVESTILO ZA ŠTUDENTE**

Obveščamo vas, da sta Senat NU, Evro-PF in Senat NU potrdila spremembe obveznih sestavin podiplomskega doktorskega študijskega programa Pravo in management nepremičnin 3. stopnje.

**Sprejete spremembe programa:**

1. **Spremembe predmetnika**

Spremembe predmetnika se nanašajo na dopolnitev učnih načrtov, kjer so se uskladile rubrike:

* + »jezik«: predvidena je izvedba študija v slovenskem jeziku in angleškem jeziku (razpisana bodo ločena mesta za izvedbo v slovenskem jeziku in ločena mesta za izvedbo v angleškem jeziku)
  + »metode poučevanja in učenja«: pri vseh predmetih je poleg frontalnih oblik poučevanja predvideno tudi e-učenje.
  + »Temeljna literatura in viri«: slednja obsega tako literaturo v slovenskem jeziku, kot tudi literaturo v angleškem jeziku.

1. **Spremembe pogojev za vpis**

|  |  |
| --- | --- |
| **Prejšnje stanje** | **Sprejeta sprememba** |
| V začetni letnik doktorskega študijskega programa se lahko vpiše kdor je zaključil: - študijski program 2. stopnje; - študijski program iz četrtega odstavka 36. člena Zakona o visokem šolstvu, če je ovrednoten s 300 kreditnimi točkami; - štiriletni univerzitetni dodiplomski študijski program sprejet pred 11.6.2004; - študijski program za pridobitev specializacije po visokošolski strokovni izobrazbi sprejet pred 11.6.2004, če opravi še dodatne študijske obveznosti v obsegu od 30 do 60 kreditnih točk. Pogoje za vpis izpolnjuje tudi tisti, ki je končal enakovredno izobraževanje v tujini. | V začetni letnik doktorskega študijskega programa se lahko vpiše kdor je zaključil: - študijski program 2. stopnje; - študijski program iz četrtega odstavka 36. člena Zakona o visokem šolstvu, če je ovrednoten s 300 kreditnimi točkami; - štiriletni univerzitetni dodiplomski študijski program sprejet pred 11.6.2004; - študijski program za pridobitev specializacije po visokošolski strokovni izobrazbi sprejet pred 11.6.2004, če opravi še dodatne študijske obveznosti v obsegu od 30 do 60 kreditnih točk. Pogoje za vpis izpolnjuje tudi tisti, ki je končal enakovredno izobraževanje v tujini.  Vsi kandidati, ki se vpisujejo v študijski program, ki se izvaja v angleškem jeziku, morajo izkazati znanje angleškega jezika na ravni B2 glede na skupni evropski referenčni okvir za jezike (CEFR) z ustreznim potrdilom.  Ustrezna dokazila o izpolnjevanju tega vpisnega pogoja so:   * potrdilo o opravljenem izpitu iz angleškega jezika na ravni B2 ali enakovredno potrdilo (npr. TOEFL iBT score of 87-109, IELTS score of 5-6.5, Cambridge FCE, Oxford B2 Upper intermediate), * maturitetno spričevalo, iz katerega je razvidno, da je na maturi opravljen tuj jezik angleščina, * spričevalo o zaključenem srednješolskem izobraževanju v angleškem jeziku, * diploma o pridobljeni izobrazbi na visokošolskem zavodu v študijskem programu, ki se je izvajal v angleškem jeziku, in potrdilo (izjava), da je kandidat opravil program v angleškem jeziku. |

**VELJAVNOST SPREMEMB:**

Spremembe obveznih sestavin podiplomskega doktorskega študijskega programa Pravo in management nepremičnin 3. stopnje, »**Spremembe predmetnika«,** stopijo v veljavo od sprejetja sklepa dalje oziroma že s študijskim letom 2021/2022 za vse generacije vpisanih študentov, »**Spremembe pogojev za vpis«** pastopijo v veljavo od vpisne generacije 2022/2023 dalje.